Na osnovu *Statuta Zavičajnog muzeja „Paraćin“ Paraćin* (usvojen dana 18.04.2013 godine), Zavičajni muzej „Paraćin“ Paraćin, Ul. Tome Živanovića br. 17, PIB 101613430, mat.br. 7414161 Upravni odbor Zavičajnog muzeja „Paraćin“ na sednici održanoj dana 05.11.2015. godine, donosi:

**PRAVILNIK**

**O UPOTREBI SOPSTVENOG VOZILA U SLUŽBENE SVRHE**

 Pravilnikom o upotrebi sopstvenog vozila u službene svrhe regulisan je način korišćenja sopstvenog vozila u službene svrhe , način određivanja i visina naknade za korišćenje sopstvenog vozila u službene svrhe, i druga pitanja od značaja za predmet ovog Pravilnika.

**Član 1.**

 Kada iz opravdanih razloga zaposleni nije u mogućnosti da koristi javni prevoz ili službeni auto, može koristiti spostveno vozilo u službene svrhe (službeno putovanje I dr.).

**Član 2.**

 Zaposleni je dužan da najkasnije tri dana pre dana kad je potrebno da koristi sopstveno vozilo u službene svrhe o tome obavesti direktora Zavičajnog muzeja “Paraćin”.

 Direktor Zavičajnog muzeja “Paraćin” je dužan da najkasnije tri dana pre dana kad je potrebno da koristi sopstveno vozilo u službene svrhe o tome obavesti predsednika upravnog odbora.

**Član 3.**

 O upotrebi sopstvenog vozila u službene svrhe od strane zaposlenih Odluku donosi Direktor Zavičajnog muzeja “Paraćin”.

 O upotrebi sopstvenog vozila u službene svrhe od strane Direktora Zavičajnog muzeja “Paraćin” Odluku donosi predsednik upravnog odbora

**Član 4.**

 Zaposleni će upotrebljavati sopstveno vozila u službene svrhe isključivo na osnovu Odluke o upotrebi sopstvenog vozila u službene svrhe I na osnovu putnog naloga koji izdaje I potpisuje Direktor Zavičajnog muzeja “Paraćin”.

 Direktor Zavičajnog muzeja “Paraćin” će upotrebljavati sopstveno vozila u službene svrhe isključivo na osnovu Odluke o upotrebi sopstvenog vozila u službene svrhe I na osnovu putnog naloga koji izdaje I potpisuje predsednik upravnog odbora.

**Član 5.**

 Putni nalog mora da sadrži sledeće podatke:

* Tip vozila
* Registarske oznake vozila
* Početno stanje na kilometer-satu u trenutku polaska
* Završno stanje na kilometer-satu po završetku putovanja
* Ukupan broj pređenih kilometara
* Razlog putovanja
* Mesto putovanja I dr.

**Član 6.**

 Za upotrebu sopstvenog vozila u službene svrhe zaposlenom pripada naknada u iznosu od 10% od cene jednog litra pogonskog goriva po pređenom kilometru.

**Član 7.**

 Novčana naknada za korišćenje sopstvenog vozila u službene svrhe isplaćuje se isključivo na osnovu Odluke o upotrebi sopstvenog vozila u službene svrhe I na osnovu putnog naloga koji izdaje I potpisuje predsednik Direktor zavičajnog muzeja “Paraćin”, odnosno predsednik upravnog odbora. upravnog odbora.

**Član 8.**

Zavičajni muzej “Paraćin”, Paraćin, Ul. Tome Živanovića br. 17, PIB 101613430, mat.br. 7414161 zadržava pravo da važeći Pravilnik izmeni u svakom trenutku a u cilju usklađivanja istog sa novim propisima ili Zakonom.

Sve izmene će biti unete u ovaj Pravilnik a korisnici će biti upoznati sa njima objavljivanjem izmenjenog Pravilnika na oglasnoj tabli Muzeja.

**Član 9.**

Pravilnik o upotrebi sopstvenog vozila u službene svrhe stupa na snagu danom donošenja I objavljivanja na oglasnoj tabli Muzeja.

U Paraćinu, 05.11.2015 godine.

*ZAVIČAJNI MUZEJ “PARAĆIN”*

M.P.

s.r.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsednik Upravnog odbora

Bojan Jovanović